open-index/open-wikipedia-markdown huggingface dataset:
Bryan Oviedo

**Bryan Josué Oviedo Jiménez** (s. 18. helmikuuta 1990 Ciudad Quesada) on costaricalainen jalkapalloilija, joka edustaa Englannin Valioliigassa pelaavaa Sunderland AFC:tä. Vasenjalkainen Oviedo on pelipaikaltaan vasen laitalinkki. Hän kuuluu myös Costa Rican jalkapallomaajoukkueeseen.

## Ura

### Seurajoukkueura
Oviedo aloitti uransa kotimaansa Deportivo Saprissassa, jossa hän pelasi vuonna 2009 seitsemän ottelua. Tammikuussa 2010 Oviedo siirtyi Tanskan Superliigan FC Kööpenhaminaan. Kööpenhaminassa Oviedo voitti Tanskan mestaruuden kaudella 2009–2010 sekä Tanskan cupin kausilla 2010–2011 ja 2011-2012. Vuonna 2012 hänet valittiin myös cupin parhaaksi pelaajaksi. Oviedo debytoi Kööpenhaminan paidassa myös Eurooppa-liigassa. Yhteensä hän pelasi seuran paidassa 30 ottelua tehden niissä kaksi maalia. Kevätpuoliskon kaudesta 2010-2011 Oviedo oli lainassa toisessa tanskalaisseurassa, FC Nordsjællandissa, jossa otteluita kertyi 14.

Elokuussa 2012 Oviedo siirtyi Valioliigan Everton FC:hen. Debyytti Valioliigassa tapahtui seuraavassa kuussa Swansea Cityä vastaan. Avausmaali syntyi Oviedon toisella Valioliiga-kaudella marraskuussa 2013 Stoke Cityä vastaan. Seuraavassa ottelussa Oviedo iski ottelun ainoan maalin Manchester Unitedin verkkoon. Tammikuussa 2014 Oviedo mursi sääri- ja pohjeluunsa FA Cupin ottelussa Stevenage FC:tä vastaan. Oviedo palasi kentille vasta saman vuoden syyskuussa. Hän pelasi Evertonissa kaikkiaan 50 valioliigaottelua. Tammikuussa 2017 hän siirtyi samassa sarjassa pelaavaan Sunderlandiin.

### Maajoukkueura
Oviedo edusti Costa Rican alle 20-vuotiaita vuoden 2009 MM-kilpailuissa, joissa Costa Rica oli neljäs. Oviedo pelasi turnauksessa kuusi ottelua. Debyytti Costa Rican jalkapallomaajoukkueessa tapahtui tammikuussa 2010 ystävyysottelussa Argentiinaa vastaan. Maajoukkueuran avausmaali syntyi vuoden 2011 helmikuussa Venezuelaa vastaan niin ikään ystävyysottelussa. Oviedo oli mukana vuoden 2011 Gold Cupissa. Vuoden 2014 MM-kilpailuista hän joutui jäämään sivuun jalkavammansa takia. Hän pelasi yhden ottelun Copa América Centenario -turnauksessa 2016.

## Lähteet
Vannetanssi

**Vannetanssi**, eli huuppaus, hooppaus, hoopdance tai hooping on tanssilaji, jossa liikutaan vanteen kanssa. Se on ottanut vaikutteita rytmisestä kilpavoimistelusta, sirkustaiteesta, show-tanssista ja modernista tanssista. Laji on saanut modernin alkunsa 1990-luvun lopulla Yhdysvalloissa, josta se on levinnyt ympäri maailmaa. Alkujuuret ovat intiaanikulttuureissa, joissa rottinkivanteita käytettiin kuvittamaan tanssin avulla kerrottuja tarinoita.

## Erilaiset vanteet
Nykyään vannetanssissa käytetään erilaisista muoveista tai metallista tehtyjä vanteita, joiden koko, materiaali ja viimeistely riippuu tanssijan mieltymyksistä ja taitotasosta. Yleisesti ottaen isommat ja paksummasta putkesta tehdyt vanteet ovat helpompia kumppaneita aloittelijalle ja kevyemmät sekä pienemmät huupit edistyneemmille vannetanssijoille. Hyvä peukalosääntö on että aloittelijan kannattaa tarttua itseään noin napaan ulottuvaan vanteeseen, mutta huuppaajan ruumiinrakenne vaikuttaa myös mitoitukseen. Vyötäröltä isokokoisen vannetanssijan kannattaa ottaa isompi vanne ja kapealle saattaa riittää pienempi vanne kuin oma pituus antaisi ymmärtää. Lelukaupoista löytyvät lapsille mitoitetut vanteet sopivat käsiliikkeisiin, varsinkin uudelleen teipattuina, mutta aikuisen ei kannata opetella niillä vannetanssia liian pienen koon ja kevyen materiaalin takia. Urheilukaupoissa myytävät painavat ja sisäpinnalta nystyräiset vanteet eivät sovi vannetanssin harrastamiseen, koska ovat lajiin liian kömpelöitä. 

## Vannetanssin harrastaminen
Vannetanssin harrastamisen voi aloittaa joko opettajan avulla tai itsenäisesti. Suomessa vannetanssikursseja ja -työpajoja järjestävät monet eri tahot isoimmissa kaupungeissa, mutta pienemmillä paikkakunnilla alkuun saattaa päästä parhaiten lukuisien internetistä löytyvien opetusvideoiden avulla. Aktiivisia vannetanssipaikkoja ovat ainakin Helsinki, Tampere, Oulu, Rovaniemi ja Kainuu.

## Lähteet
* Vannetanssi kehittää tasapainoa ja koordinaatiokykyä  Ellit
* Vannetanssia esittely City.fi
* Vannetanssi saa pään pyörälle MeNaiset
* Vannetanssiyhdistyksen usein kysytyt kysymykset

## Aiheesta muualla
* Vannetanssiyhdistys
* MoodforHoop.fi
* Hooping.org
Keiteleen kirkko

**Keiteleen kirkko** on Wolmar Westlingin suunnittelema vuonna 1876 rakennettu puinen uusgoottilainen päätytornillinen pitkäkirkko Keiteleellä. Kirkon kellot ovat vuodelta 1876. Kolmilaivaisessa kirkossa on poikkisakarat. Sisäkate on keskilaivassa pylväiden kannattama taitekatto, sivulaivoissa on tasakatot. Kirkossa on istumapaikkoja 800 hengelle. Kirkon alttaritaulun *Ristiinnaulittu* on maalannut Ilmari Heinonen 1941 ja 16-äänikertaiset urut valmistanut Kangasalan urkutehdas 1976. Kirkkoa on korjattu vuonna 1938 arkkitehti Toivo Anttilan suunnitelman mukaan, 1966 arkkitehti Veikko Larkaksen suunnitteleman mukaan ja 1987 rakennusinsinööri Niilo Saastamoisen suunnitelman mukaan. Kirkon ulkomaalaus uusittiin vuonna 2002.

## Lähteet

## Aiheesta muualla
* Paananen, Vellamo 1976. Keiteleen kirkko 100-vuotias. Keitele: Keiteleen seurakunta. 80 s.
Rohijärvi (järvi)

**Rohijärvi** on Varsinais-Suomessa Laitilan Rohijärvellä ja Uudessakaupungissa oleva järvi, joka kuuluu Sirppujoen vesistöön. Se sijaitsee Sirppujoen alaosan alueelle laskevan Rohijärvenojan valuma-alueella.

## Maantiede
Järven pinta-ala on 19 hehtaaria ja se on 550 metriä pitkä ja 400 metriä leveä. Siihen laskee kaksi ojaa, jotka ovat Rahkajärven ja Koljolanjärven laskuojat. Järven luusua sijaitsee järven lounaisrannalla, josta saa alkunsa 3,6 kilometriä pitkä Rohijärvenoja. Aiemmin Koljolanjärvi laski vain Rohijärveen, mutta nykyään sen laskuoja kiertää myös suon kautta suoraan Rohijärvenojaan.

Järvellä on 3,1 kilometriä rantaviivaa ja sen ranta on sekä peltomaata, avosuota ja  moreenipohjaista metsämaastoa. Luoteiskulmauksessa sijaitsee lähes 100 metriä pitkä kalliosaari. Rantojen läheisyydessä on neljä maatilaa ja sen rannoille on rakennettu loma-asuntoja, joille johtaa tiet Kalannista. Järvi sijaitsee lähes kokonaan Laitilan puolella, mutta etelärannassa pieni osa järveä kuuluu Uuteenkaupunkiin.

## Virkistys
Järvellä on yleinen uimaranta, joka sijaitsee Rohijärventien vieressä. Kallioinen ranta on paikoin jyrkkä. Hyppytornin alla on syvyys noin 2,75 metriä.

## Historia
Vuosien 1968 ja 1984 peruskartoissa Rohijärvellä oli toinen suurempi saari ja järvi ulottui noin 200 metriä länteen avosuon reunassa olevalle ojalle saakka. Järven vedenpintaa on tämän jälkeen laskettu alemmaksi.

## Lähteet

## Aiheesta muualla
* Uudenkaupungin museo: Ihmisiä, työtä ja tekijöitä. Frans Karrakosken kuvaamana, kuva K0423.37 Rohijärvellä uimakoulu
Koljolanjärvi

**Koljolanjärvi** on Varsinais-Suomessa Laitilan 	Rohijärvellä	oleva järvi, joka kuuluu Sirppujoen vesistöön. Se sijaitsee Sirppujoen alaosan alueelle laskevan Rohijärvenojan valuma-alueella.

## Maantiede
Järven pinta-ala on 12 hehtaaria ja se on 650 metriä pitkä ja 200 metriä leveä. Siihen laskee kolme pelto-ojaa, joista yksi on Lempaanjärven laskuoja. Järven luusua sijaitsee järven etelärannalla, josta saa alkunsa 1,1 kilometriä pitkä laskuoja Rohijärvelle.

Järvellä on 1,9 kilometriä rantaviivaa ja sen ranta on pääosin peltomaata ja kallio- ja moreenipohjaista metsämaastoa. Lounaisrannat ovat kosteikkona. Kaakossa kohoaa Aarnionkallio lähes 30 metriä korkeamalle kuin järven vedenpinta. Rannoille on rakennettu muutama loma-asunto, joille johtaa tiet Rohijärventieltä.

## Historia
Vuosien 1968 ja 1984 peruskartoissa Koljolanjärven eteläosa oli leveämpi ja järvi ulottui noin 100 metriä etelämmäksi kosteikon reunassa olevalle kärrypolulle saakka. Järven vedenpintaa on tämän jälkeen laskettu alemmaksi.

## Lähteet
Rechardt

**Rechardt** on muun muassa seuraavien suomalaisten henkilöiden sukunimi:

* Esko Rechardt (s. 1958), kilpapurjehtija ja olympiavoittaja, Leena ja Tapani Rechardtin poika
* Lauri Rechardt (s. 1965), kilpapurjehtija ja Musiikkituottajien toiminnanjohtaja, Leena ja Tapani Rechardtin poika
* Leena Rechardt (o.s. *Nikula*, s. 1934), lääkäri ja anatomian emeritaprofessori
* Pekka Rechardt (s. 1952), rock-kitaristi ja säveltäjä
* Tapani Rechardt (1931–2022), virkamies, professori ja tutkimus- ja yritysjohtaja, Leena Rechardin puoliso
Lempaanjärvi

**Lempaanjärvi** on Varsinais-Suomessa Laitilan 	Torrella	oleva järvi, joka kuuluu Sirppijoen vesistöön. Se sijaitsee Sirppujoen alaosan alueelle laskevan Rohijärvenojan valuma-alueella.

## Maantiede
Järven pinta-ala on 4,4 hehtaaria ja se on 450 metriä pitkä ja 150 metriä leveä. Siihen laskee kaksi metsäojaa. Järven luusua sijaitsee järven etelärannalla, josta saa alkunsa 500 metriä pitkä oja Koljolanjärveen.

Järvellä on 1,1 kilometriä rantaviivaa ja sen ranta on pääosin kallio- ja moreenipohjaista metsämaastoa. Rannoille on rakennettu kuusi loma-asuntoa, joille johtaa tiet Rohijärveltä.

## Lähteet
Herbert Gumpler

**Herbert Hirsch Gumpler** (15. syyskuuta 1926 Helsinki – 15. helmikuuta 1998 Las Palmas, Espanja) oli suomalainen varatuomari, joka tuli tunnetuksi rikosjuttujen puolustusasianajajana.

Gumpler kirjoitti ylioppilaaksi 1945, valmistui oikeustieteen kandidaatiksi 1956 ja sai varatuomarin arvon 1959. Gumplerin vuonna 1958 perustama Asianajotoimisto Herbert Gumpler Ky on yhä toiminnassa, asianajajana nyt Matti Nurmela.

Gumpler kirjoitti 1970-luvulla yhdessä Carl Mestertonin kanssa puolen tusinaa ruotsinkielistä televisionäytelmää oikeudenkäytön teemoista, kuten eutanasiasta, sekä teatterinäytelmän *Kolme juttua ennen lounasta*. 1960-luvulla hän oli mukana ajamassa homoseksuaalisuuden kriminalisoinnista luopumista. Vuonna 1963 Gumpler toimi tarkkailijana oikeudenkäynnissä, jossa DDR tuomitsi Hans Globken poissaolevana elinkautiseen vankeuteen osallisena niin sanottuihin Nürnbergin rotulakeihin natsi-Saksassa.

Gumpler jäi eläkkeelle vuonna 1987 ja kuoli Kanariansaarilla Las Palmasissa 1998. Vuonna 1996 Otava julkaisi hänen muistelmateoksensa *Itse plus Gumpler*, jonka nimi viittaa hänen tapaansa vastata päämiehensä puolesta tuomarin nimenhuutoon.

## Teoksia
**Kosto vai kasvatus: lisääntyvä nuorisorikollisuus aikamme ongelma*. Tammi 1964.
**Itse plus Gumpler. Rikosjuristin muistoja*. Otava 1996. .

## Lähteet
Kulijärvi

**Kulijärvi** on Varsinais-Suomessa Laitilan 	Sannaisissa oleva järvi, joka kuuluu Sirppujoen vesistöön. Se sijaitsee Sirppujoen alaosan alueelle laskevan Rohijärvenojan valuma-alueella.

## Maantiede
Järven pinta-ala on 15 hehtaaria ja se on 1,2 kilometriä pitkä ja 300 metriä leveä. Sen eteläpää työntyy Kulijärvensuohon ja pohjoispää rajoittuu Kärkkistensuon eteläosaan, jotka ovat ojittamattomia. Kallioisilta mäiltä ei myöskään laske järveen ojia. Järven luusua sijaitsee järven luoteisrannalla, josta saa alkunsa 2,0 kilometriä pitkä oja Sirppujokeen.

Järvellä on 3,0 kilometriä rantaviivaa ja sen ranta on pääosin suota tai moreenipohjaista metsämaastoa. Järvellä on yksi luoto. Rannoille on rakennettu 12 loma-asuntoa, joille johtaa tiet Sannaisista ja Kalannista. Laitilan ja Uudenkaupungin välinen raja kulkee idässä 300 metrin päässä.

## Historia
Talollinen Juho Nurmi haki vuonna 1911 lupaa laskea Kulijärven vedenpintaa. Hän sai luvan vielä samana vuonna. Hän haki samassa yhteydessä myös lupaa pohjoisempana olevan "Kärkisjärven" eli nykyisen Kärkkistenjärven järvenlaskuun.

## Lähteet
Mate Krešimir Tomljenović

**Mate Krešimir Tomljenović** (s. 3. elokuuta 1993 Zagreb, Kroatia) on kroatialais-arabiemiirikuntalainen jääkiekkomaalivahti, joka pelaa Abu Dhabi Stormsin joukkueessa Arabiemiraattien pääsarjassa EIHL-liigassa.

## Ura
### Seuraura
Tomljenović on KHL Mladostin kasvatti. Hän siirtyi jo 14-vuotiaana Slovakiaan MHK Dubnican paitaan kaudeksi 2008–2009. Kaudeksi 2010–2011 Tomljenović vaihtoi HKm Zvoleniin. Kaudella 2011–2012 hän kävi yhden ottelun verran lainalla kotimaassaan Medveščak Zagrebin väreissä Itävallan Erste Bank Eishockey Ligassa. Tomljenović palasikin kesken kauden 2012–2013 Zvolenista Medveščakiin. Hän pelasi kautensa lähinnä seuran A-nuorissa Itävallan A-junioriliigassa, mutta debytoi myös Medveščakin kakkosjoukkueessa Kroatian pääsarjan pudotuspeleissä, jotka päättyivät mestaruuteen.

Kaudeksi 2013–2014 Tomljenović palasi taas Slovakiaan ja siirtyi maan toiseksi korkeimmalle sarjatasolle 1. ligan HC 07 Detvaan. Hän pelasi siellä kauden aikana kuitenkin vain kaksi ottelua. Kaudeksi 2014–2015 Tomljenović palasi kaksivuotisella KHL-sopimuksella Medveščak Zagrebiin. Hän pelasi kautensa suurimmaksi osaksi Itävallan A-junioriliigaa seuran A-nuorissa. Tomljenović pelasi myös Medveščakin kakkosjoukkueessa torjuen Kroatian-mestaruuden. Hän pelasi ensimmäisen ja toistaiseksi ainoan KHL-ottelunsa 21. helmikuuta 2015 Dinamo Riikaa vastaan. Tomljenović toimi Medveščakin aloittavana maalivahtina ja pelasi ottelun ensimmäisen erän torjuen kuusi kertaa ja päästäen kolme maalia. Erän jälkeen hänet joukkueen maalinsuulla korvasi Cal Heeter.

Tomljenović siirtyi kaudeksi 2015–2016 vuoden mittaisella sopimuksella Puolan Polska Hokej Ligassa pelaavan JKH GKS Jastrzębien maalinsuulle. Hän jäi runkosarjassa joukkueen selkeäksi kakkosmaalivahdiksi David Zabolotnylle, mutta pelasi Jastrzębien kolmesta playoff-ottelusta kaksi. Kaudeksi 2016–2017 Tomljenović palasi Medveščak Zagrebin kakkosjoukkueeseen pelaamaan Slovenian pääsarjaa. Hän puki kauden aikana seuran paidan myös kahteen KHL-otteluun.

### Maajoukkueura
Tomljenović edusti Kroatiaa IB-divisioonan MM-kilpailuissa vuosina 2014, 2015, 2016, 2017 ja 2018. Hän pelasi myös II-divisioonan MM-kilpailuissa vuonna 2011. Tomljenovićilla oli lohkon paras torjuntaprosentti (92,7 %) ja päästettyjen maalien keskiarvo (1,44) ja hänet valittiin turnauksen parhaaksi maalivahdiksi. Tomljenović pelasi myös IIA-divisioonan MM-kilpailuissa vuosina 2012 ja 2013, joista Kroatia voitti jälkimmäisen. Hänellä oli myös vuoden 2013 turnauksen paras päästettyjen maalien keskiarvo (1,60). Tomljenović pelasi myös Sotšin olympiakisojen 2014 ja Pyeonchangin olympiakisojen 2018 karsinnoissa.

Tomljenović pelasi myös alle 20-vuotiaiden I-divisioonan MM-kilpailuissa vuonna 2011 sekä IB-divisioonan MM-kilpailuissa vuosina 2012 ja 2013. Hänet valittiin kahdessa jälkimmäisessä turnauksessa Kroatian parhaaksi pelaajaksi.

Saatuaan maan kansalaisuuden Tomljenović siirtyi edustamaan Arabiemiirikuntien jääkiekkomaajoukkuetta vuonna 2023.

## Tilastot

### Maajoukkuetilastot

## Lähteet
*
*

### Viitteet
Tankarin kirkko

**Tankarin kirkko** on Kokkolan edustalla olevaan Tankarin saareen 1754 rakennettu pieni pitkäkirkko, jossa on istumapaikkoja 100 hengelle. Kirkon ulkomitat ovat 8,2 x 6,25 metriä. Katon sisäänkäyntipäädyssä on kelloteline ja toisessa päädyssä valkoinen risti.  Kirkko rakennettiin, jottei kalastajien tarvitsisi joka sunnuntai kulkea pitkää matkaa Kaarlelan kirkkoon tuolloin pakolliseen jumalanpalvelukseen. Nykyisin Tankarin kirkossa pidetään kesäisin muutamia jumalanpalveluksia, samoin kuin konsertteja ja hartaushetkiä. Se on myös suosittu vihkikirkko.
## Lähteet
Korvenjärvi

**Korvenjärvi** eli **Niinijärvi** on Varsinais-Suomessa Laitilan 	Korvessa oleva järvi, joka kuuluu Sirppujoen vesistöön.

## Maantiede
Järven pinta-ala on 19 hehtaaria ja se on 650 metriä pitkä ja 300 metriä leveä. Siihen laskee kolme suo-ojaa, joista yksi on Sautunjärven laskuoja. Järven luusua sijaitsee järven pohjoisrannalla, josta saa alkunsa 9 kilometriä pitkä Niinioja.

Järvellä on 2,3 kilometriä rantaviivaa ja sen ranta on pääosin avosuota tai moreenipohjaista metsämaastoa. Rannoille on rakennettu muutama asunto, joille johtaa tiet Kalannista.

## Historia
Korvenjärven vedenpinnan laskeminen on tapahtunut ennen vuotta 1908, jolloin itsellinen Iisakki Salminen haki lupaa lunastaa "Niinijärven" vesijättömaita itselleen. Myös Nästin kylässä on Niinijärvi, joka vaikuttaa lasketulta.

## Lähteet
Sautunjärvi

**Sautunjärvi** on Varsinais-Suomessa Uudenkaupungin Korvessa oleva järvi, joka kuuluu Sirppujoen vesistöön.

## Maantiede
Järven pinta-ala on 41 hehtaaria ja se on 1,3 kilometriä pitkä ja 800 metriä leveä. Siihen laskee kymmenen metsäojaa. Järven luusua sijaitsee järven pohjoisrannalla, josta saa alkunsa 700 metriä pitkä laskuoja Korvenjärveen.

Järvellä on 4,8 kilometriä rantaviivaa ja sen ranta on pääosin moreenipohjaista metsämaastoa. Järvellä on yksi 40 metriä pitkä saari. Rannoille on rakennettu yli 30 loma-asuntoa, joille johtaa tiet Kalannista.

## Luonnontila
Järvessä elää rapuja.

## Lähteet
Eugen Ehrlich

**Eugen Ehrlich** (14. syyskuuta 1862 Tšernivtsi, Itävalta-Unkari - nykyinen Ukraina – 2. toukokuuta 1922 Wien, Itävalta 1922) oli itävaltalainen asianajaja ja oikeussosiologi. Teorioissaan hän edusti vapaaoikeudellista koulukuntaa.

Teoksissaan Ehrlich erotteli toisistaan *valtiollisen oikeuden*, *juristioikeuden* ja *elävän oikeuden*. Viimeksi mainittu koostuu Ehrlichin mukaan yhteiskunnallisista organisaatio- ja toimintanormeista. Yhteiskunnan Ehrlich käsitti "toisiinsa kosketuksissa olevien inhimillisten sidosten kokonaisuudeksi". Näitä sidoksia ovat muun muassa perhe. Käytännönläheisillä teorioillaan Ehrlich pyrki siihen, että hänen aikansa oikeudenkäytössä olisi turvauduttu enemmän lainsäädännön ulkopuolisiin tietolähteisiin silloin vallinneen käsitelainopin vastaisesti.

## Koulutus ja ura
Ehrlich opiskeli lakitiedettä Wienin yliopistossa ja sai tohtorin arvon vuonna 1886. Koulutuksen saaneena hän opetti samassa yliopistossa vuoteen 1894. Vuosina 1895–1897 hän oli roomalaisen oikeuden dosentti. Hän työskenteli Tšernivtsin yliopistossa vuodesta 1897 aluksi ylimääräisenä, vuodesta 1901 varsinaisena oikeustieteen professorina toimien yliopiston rehtorinakin 1906/1907. Hänen päätuotantosa syntyi Tšernivtsissä työskentelyn vuosina. Hän joutui pakenemaan ensimmäisen maailmansodan aikana vuonna 1914 venäläisjoukkojen vallatessa kaupunkia. Hän muutti ensin Wieniin, ja sieltä muutamaksi vuodeksi Sveitsiin. Koska Tšernivtsi siirtyi sodan tuloksena osaksi Romaniaa ja yliopiston opetuskieli vaihtui romaniaksi, ei Ehrlich aluksi halunnut palata yliopistoon professoriksi. Hän myös sairastui diabetekseen, jota ei tuolloin osattu hoitaa.  

## Teoksia
* *Grundlegung der Soziologie des Rechts *

## Lähteet
*Laitinen, Ahti: *Oikeussosiologian perusteet*. Turun yliopisto, 2002.
* Ерліх, Євген. Монтеск’є та соціологічна юриспруденція  / Пер. з анг. і передмова
* С.І. Нежурбіди  // Науковий вісник Чернівецького університету: Збірник наук. праць. Вип. 728: Правознавство. - Чернівці: ЧНУ, 2014. – C. 5–14.

### Viitteet

## Aiheesta muualla
* Ehrlichin teokset luettelomuodossa
Rahkajärvi (Uusikaupunki)

**Rahkajärvi** on Varsinais-Suomessa Uudessakaupungissa Rohijärven eteläpuolella sijaitseva järvi, joka kuuluu Sirppujoen vesistöön. Se sijaitsee Sirppujoen alaosan alueelle laskevan Rohijärvenojan valuma-alueella.

## Maantiede
Järven pinta-ala on 1,8 hehtaaria ja se on 200 metriä pitkä ja 100 metriä leveä. Siihen laskee kaksi suo-ojaa. Järven laskuoja lähtee sen pohjoisrannalta ja laskee  850 metrin päässä Rohijärveen.

Järvellä on 600 kilometriä rantaviivaa ja sen ranta on pääosin avosuota, jota ympäröi kallioinen moreenipohjainen metsämaasto. Rannat ovat rakentamattomia. Puolet järvestä kuuluu luonnonsuojelualueeseen.

## Lähteet
Vuorovesilukkiutunut planeetta

**[[Vuorovesilukkiutuminen|Vuorovesilukkiutunut]] planeetta** on planeetta, joka kääntää aina saman puolensa kohti keskustähteään. Tämä johtuu lähellä olevan tähden suuresta vetovoimasta. Planeetalla on pimeä ja valoisa pallonpuolisko. Tämänkaltaisen planeetan näkyvä pinta voi olla kiinteä, nestemäinen tai kaasumainen. Planeetan auringon alla oleva piste on hyvin kuuma Maata vastaavalla etäisyydelläkin, ja pimeä puoli erittäin kylmä.

Suurimassaisilla tähdillä vuorovesilukkiutunut planeetta ei ole edes teoriassa asuinkelpoinen, koska on niin kuuma. Ns kuumat jupiterit, neptunukset ja ktooniset planeetat ovat monestikin vuorovesilukossa. Täyden vuorovesilukkiutumisen sijasta planeetta voi pyöriä esim. 2/3-resonassissa niin kuin Merkurius.
Auringolla kevyemmillä oransseilla ja punaisilla kääpiötähdillä uskotaan olevan asuinkelpoisessa vyöhykkeessä vuorovesilukkiutuneita planeettoja. Näillä uskotaan vallitsevan laajalti siedettäviä lämpötiloja, jos kaasukehän kaasua, vettä ja/tai pilviä on riittävästi.

## Vuorovesilukkiutunut jättiläisplaneetta

Ns. kuumat jupiterit ja neptunukset ovat elämälle sopimattomia. Kuumat pilvet kiertävät niiden ympäri. Myös alla olevat nestemäisen vaipan virtaukset tasaavat planeetan lämpötiloja.

## Kuuma vuorovesilukkiutunut planeetta

Kuuma vuorovesilukkiutunut planeetta saattaa muistuttaa Merkuriusta, Venusta ja tuliperäistä Jupiterin kuuta Ioa. On spekuloitu planeetasta, jonka päivänpuoli olisi sulaa laavaa ja yöpuoli kiveä.

## Asuinkelpoinen vuorovesilukkiutunut planeetta
Vuorovesilukkiutuneen planeetan lämpötila Auringon alla Maan etäisyydellä on noin +120&nbsp;°C:een luokkaa. Koko yöpuoli on teoriassa hyvin kylmä. Planeetan elinkelpoinen alue rajoittuu näin ollen kapealle vyöhykkeelle lähelle planeetan valon ja varjon rajaa.

Paksu kaasukehä, meri ja pilvet tasaavat laajoja alueita planeetasta lämpötilaltaan elinkelpoiseksi. Tällöinkin planeetan yöpuolella on joko merijäätä tai suuri mannerjäätikkö. Luultavasti Auringon alla pisteen ympäristössä on runsaasti pilviä ja/tai suuri hurrikaani. Koska planeetta kiertää keskustähtensä ympäristönsä nopeasti, coriolis-voimilla on suuri vaikutus tuuliin.
Vuorovesilukkiutuneessa vesimaailmassa on esim. yli 5 metriä paksu merijää yönpuolella. Jää lohkeilee päivänpuolella jäävuoriksi ja sulaa. Uutta jäätä syntyy päivänpuolelta tulevasta kosteudesta. Hieman kylmemmässä maailmassa jää ulottuu päivänpuolelle, ja merivirrat muotoilevat nuolimaiseksi teoreettisesti pyöreän jäättömän meren.

## Vuorovesilukkiutuneen Mustan Maan lämpötiloja

Jos Maa olisi musta, kaasukehätön ja vuorovesilukkiutunut, Auringon alla olisi +120&nbsp;°C:n lämpötila.

## Katso myös
* Kryovulkanismi
* Vuorovesilämpeneminen
* Vuorovesilukkiutuminen
## Lähteet
*

### Viitteet

## Aiheesta muualla
* Life on a tidally­locked planet  (pdf) 
* Physics World: Exoplanets could avoid ‘tidal locking’ if they have atmospheres  
* io9.gizmodo.com: Dark Side of the Earth: What would happen if our planet became tidally locked?
Ornitopodit

**Ornitopodit** (Ornithopoda; nimen merkitys: ”linnunjalat”) on sukupuuttoon kuollut linnunlantioisten lahkoon kuuluva dinosaurusten osalahko, joka eli jurakauden keskivaiheilta aina liitukauden lopun joukkosukupuutoon asti. Kaikki ornitopodit olivat kasvinsyöjiä.

Nimi Ornithopoda tarkoittaa ”linnunjalkoja” ja tulee siitä, että monilla ornitopodeilla oli lintujen tapaan kolme varvasta, vaikkakin joillakin varhaisilla lajeilla niitä oli neljä. Aikaisemmin Ornithopodaan luettiin kuuluviksi lähes kaikki linnunlantioiset dinosaurukset. Nykyisin monet aiemmin ornitopodeina pidetyt dinosaurukset on kuitenkin sijoitettu muihin ryhmiin. Ornithopoda on kuitenkin edelleen suurin linnunlantioisiin kuuluvista ryhmistä. Osalahko määritellään hammasrivin ja leukanivelten perusteella.

## Kuvaus
Varhaiset ornitopodit olivat *[[Hypsilophodon]]in* kaltaisia 1–3 metrin pituisia lajeja, jotka liikkuivat kahdella jalalla. Myöhemmät ornitopodit, kuten *[[Parasaurolophus]]* ja *[[Iguanodon]]*, puolestaan kävelivät pääosin neljällä raajalla. Myöhemmät ornitopodit myös kasvoivat suuremmiksi, ja *[[Shantungosaurus]]* oli jopa joitakin sauropodeja kookkaampi. Sen pituudeksi on arvioitu noin 15 metriä ja painoksi 13 tonnia. Useilla ornitopodeilla oli tapana pudottaa etuhampaansa ja sitten kehittää itselleen niin sanotut poskipussit. Sen ansiosta ornitopodit pystyivät käsittelemään ruokaa paremmin. Syy menetykseen oli niiden todella voimakkaat hampaat ja myös leuat, jotka soveltuivat hyvin ruoan pureskeluun.

## Luokittelu
Ornitopodien luokittelu:

* Hypsilodontia
** *[[Hypsilophodon]]*
** *[[Oryctodromeus]]*
* Thescelosauridae
** *[[Thescelosaurus]]*
** *[[Jeholosaurus]]*
** *[[Changhungsaurus]]*
* Iguanodontia
** *[[Callovosaurus]]*
** *[[Tenontosaurus]]*
** *[[Muttaburrasaurus]]*
** *[[Dryosaurus]]*
** *[[Dysalotosaurus]]*
** *[[Camptosaurus]]*
** Rhabdodontidae
*** *[[Zalmoxes]]*
** Hadrosauriformes
*** *[[Iguanodon]]*
*** *[[Ouranosaurus]]*
*** *[[Mantellisaurus]]*
*** *[[Probactrosaurus]]*
*** *[[Telmatosaurus]]*
*** *[[Bactrosaurus]]*
*** Hadrosauridae
**** *[[Anatotitan]]*
**** *[[Edmontosaurus]]*
**** *[[Gryposaurus]]*
**** *[[Hadrosaurus]]*
**** *[[Lophorhothon]]*
**** *[[Maiasaura]]*
**** *[[Prosaurolophus]]*
**** *[[Saurolophus]]*
**** *[[Shantungosaurus]]*

### Fylogenia
Kladogrammi vuodelta 2017:

## Lähteet
Viisi kaunista yötä

**Viisi kaunista yötä** on vuonna 1986 ilmestynyt Yön single. Sen molemmat kappaleet ovat samana vuonna julkaistulta albumilta *[[Äänet]]*.

## Muusikot
*Olli Lindholm – laulu
*Markku Petander – kitara
*Jani Viitanen – kitara
*Juha Rauäng – basso 
*Veikko Lehtiranta – rummut

## Kappaleet
;A-puoli
# 
;B-puoli
# 

## Lähteet
*YÖ: Viisi kaunista yötä Finnmusic.

### Viitteet
Yhdysvaltain alle 18-vuotiaiden jääkiekkomaajoukkue

**Yhdysvaltain alle 18-vuotiaiden jääkiekkomaajoukkue** edustaa Yhdysvaltoja alle 18-vuotiaiden maailmanmestaruuskilpailuissa ja muissa kansainvälisissä ikäluokan jääkiekkoturnauksissa. Joukkue on saavuttanut tähän asti eniten mestaruuksia ja mitaleita kaikissa alle 18-vuotiaiden turnauksissa yhteensä vuodesta 1999 alkaen. Vuoteen 2025 mennessä järjestetyistä 27 turnauksesta Yhdysvallat on jäänyt ilman mitalia ainoastaan viidesti. Yhdysvaltain huonoin sijoitus maailmanmestaruuskilpailuista on kahdeksas sija vuodelta 2000, jolloin pelattiin kaiken kaikkiaan toiset alle 18-vuotiaiden maailmanmestaruuskilpailut. 

## Sijoitukset
### Maailmanmestaruuskisoissa

* 1999 – 7.
* 2000 – 8.
* 2001 – 6.
* 2002 – **kultaa**
* 2003 – 4. 
* 2004 – hopeaa
* 2005 – **kultaa**
* 2006 – **kultaa**
* 2007 – hopeaa
* 2008 – pronssia
* 2009 – **kultaa**
* 2010 – **kultaa**
* 2011 – **kultaa**
* 2012 – **kultaa**
* 2013 – hopeaa
* 2014 – **kultaa**

* 2015 – **kultaa**
* 2016 – pronssia
* 2017 – **kultaa**
* 2018 – hopeaa
* 2019 – pronssia
* 2020 – Turnaus peruttiin koronaviruspandemian vuoksi.
* 2021 – 5.
* 2022 – hopeaa
* 2023 – **kultaa**
* 2024 – hopeaa
* 2025 – pronssia

## Katso myös
* Yhdysvaltain alle 20-vuotiaiden jääkiekkomaajoukkue
* USA Hockey National Team Development Program

## Lähteet
Tia Maria

**Tia Maria** on Karibialla, Jamaikalla valmistettua kahvilikööriä, jonka pohja on jamaikalaista rommia ja maku tulee paikallisista aineista; Jamaikan Blue Mountain -kahvipavuista, vaniljasta ja ruokosokerista. Alkoholia siinä on 20 prosenttia. 1980-luvulla sen alkoholiprosentti oli 31,5. Vanhoja silloin pullotettuja pulloja oli vielä vuonna 2020 joillakin vanhojen alkoholien kauppiailla myynnissä. Tia Mariaa käytetään cocktaileihin ja kahvin kanssa ja jälkiruuissa. Sitä käytetään myös sellaisenaan jäiden kanssa.

Pernod Ricard osti Tia Mariaa valmistavan yrityksen vuonna 2005 ja myi sen vuonna 2009 suurelle italialaiselle viini- ja likööriyhtiö Illva Saronnolle 125 miljoonalla eurolla.

## Historia
Tarun mukaan Tia Maria olisi peräisin 1600-luvun puolivälistä. Silloin nuori aristokraatti joutui pakenemaan levottomuuksia perheen plantaasilta ja hänellä oli mukanaan perheen palvelija joka pelasti mukaansa perheen aarteen, korurasian jossa oli mustista helmistä tehdyt korvakorut ja resepti tälle liköörille. Likööri sai nimensä palvelijan mukaan ”Tia Maria” ( = täti).

Resepti jäi unohduksiin vuosiksi ja sen löysi 1940-luvulla tohtori Kenneth Leigh Evans joka alkoi tuottamaan ja markkinoimaan sitä. Kuitenkin erään toisen tiedon mukaan likööri olisi kehitetty Jamaikalla 1930-luvulla.

## Lähteet

## Aiheesta muualla

* 
*
Tää kesä

**Tää kesä** on vuonna 1987 ilmestynyt Yön single. Kumpaakaan sen kappaleista ei julkaistu studioalbumilla, mutta ne ovat mukana useilla kokoelmilla. Single on Yön viimeinen levytys, jolla 1985 yhtyeeseen liittynyt kitaristi Markku Petander soittaa. B-puolen kappaleen nimen on levyn kansitekstien mukaan keksinyt Pedro Hietanen. Singlen kansikuva puolestaan on otettu Ibizalla ilman siinä esiintyvän henkilön lupaa.

*Tää kesä* nousi Seura-lehden kokoamalla singlelistalla viidenneksi, Mitä Suomi soittaa -listalla sijalle 10 ja Suosikin listalla sijalle 19, ollen parhaiten menestynyt Yön single sitten vuoden 1984 *[[Joutsenlaulu (kappale)|Joutsenlaulun]]*.

## Kappaleet
;A-puoli
# 
;B-puoli
# 

## Kokoonpano
* Olli Lindholm – laulu
* Markku Petander – kitara
* Jani Viitanen – kitara, laulu (B1)
* Juha Rauäng – basso 
* Veikko Lehtiranta – rummut

## Lähteet
* YÖ: Tää kesä Finnmusic.

### Viitteet
Kronos Quartet Performs Philip Glass

**Kronos Quartet Performs Philip Glass** on yhdysvaltalaisen jousikvartetti Kronos Quartetin albumi, joka julkaistiin vuonna 1995 levymerkillä Nonesuch Records. Levyllä on Philip Glassin sävellyksiä.

## Kappaleet
Kappaleet säveltänyt Philip Glass.
# 
##  
## 
##  
## 
## 
# 
## 
##  
## 
# 
##  
## 
##  
## 
# 
##  
## 
##  
## 
##  
## 

## Kokoonpano
* David Harrington – viulu
* John Sherba – viulu
* Hank Dutt – alttoviulu
* Joan Jeanrenaud – sello

## Arviot
* Allmusic: 

## Aiheesta muualla
* ''Kronos Quartet Performs Philip Glass'' discogs.com -sivustolla

## Lähteet
Yoshinori Mutō

**Yoshinori Mutō** (; s. 15. heinäkuuta 1992 Tokio) on japanilainen jalkapalloilija, pelipaikaltaan hyökkääjä. Hän siirtyi kotimaansa ylimmällä sarjatasolla J. Leaguessa pelaavasta FC Tokyosta vuonna 2015 Saksaan Mainz 05:een ja vuonna 2018 edelleen Englantiin Newcastle Unitediin. Kauden 2020–2021 hän edustaa lainasopimuksella espanjalaista Eibaria.

Mutō debytoi Japanin A-maajoukkueessa syyskuussa 2014.

Englannin Valioliigan suurseura Chelsea teki Mutōsta huhtikuussa 2015 arviolta neljän miljoonan punnan arvoisen tarjouksen.

## Seurajoukkueura

Saksan Bundesliigassa Mutō teki Mainzille kausittain seitsemän, viisi ja kahdeksan maalia. Ensimmäisellä kaudella hän teki kaksi maalia elokuussa Hannoveria ja hattutempun lokakuussa Augsburgia vastaan sekä kolmannella kaudella kaksi maalia tammikuussa Stuttgartia vastaan. Varsinkin kahdella ensimmäisellä kaudella hän oli pitkään poissa kentiltä loukkaantumisten vuoksi.

Ensimmäisellä valioliigakaudellaan 2018–2019 Newcastle Unitedin joukkueessa Mutō pelasi 17 ottelua ja teki yhden maalin Manchester Unitedia vastaan.

## Maajoukkueura

Mutō pelasi ensimmäiseen maaottelunsa 5. syyskuuta 2014 ystävyysottelussa Uruguayta vastaan. Aasian-mestaruuskilpailuissa 2015 hän tuli vaihtopelaajana kentälle Japanin jokaisessa neljässä ottelussa. MM-kilpailuissa 2018 hän pelasi Japanin viimeisessä alkulohko-ottelussa Puolaa vastaan. Aasian-mestaruuskilpailuissa 2019 Japani saavutti hopeaa ja Mutō pelasi neljä ottelua. Loppuottelussa hän tuli vaihtopelaajana kentälle 62. minuutilla.

## Muuta
Mutōlla on taloustieteen tutkinto Keion yliopistosta, jossa hän opiskeli vuosina 2010–2013.

## Tilastot

## Lähteet
*National Football Teams
*Japan National Football Team Database

### Viitteet
Howl, USA

**Howl, USA** on yhdysvaltalaisen jousikvartetti Kronos Quartetin albumi, joka julkaistiin vuonna 1996 levymerkillä Nonesuch Records.

## Kappaleet

#  
# 
#### Cold War Suite from How It Happens
# 
#  
# 
# 
# 
#### Howl
# 
# 
# 
# 

## Kokoonpano
* David Harrington – viulu
* John Sherba – viulu
* Hank Dutt – alttoviulu
* Joan Jeanrenaud – sello
* J. Edgar Hoover – ääni (kappale "Sing Sing: J. Edgar Hoover")
* Ben Johnston – ääni (kappale "Barstow: Eight Hitchhikers' Inscription from a Highway Railing at Barstow, California")
* I.F. Stone – ääni (kappaleet "Lawless Things", " Movies", "Light", "Perfect Weapon" ja "What Would Have Happened")
* Allen Ginsberg – ääni (kappaleet "I", "II", "III" ja "Footnote to Howl")

## Arviot
* Allmusic: 

## Aiheesta muualla
* ''Howl, USA'' discogs.com -sivustolla

## Lähteet
Amyloidi angiopatia

**Amyloidi angiopatia** (AAA) on vanhusten alidiagnosoitu sairaus, jossa aivoverisuonten seinämiin kertyy proteiinia. AAA johtaa vaikeana toistuviin pinnallisiin aivoverenvuotoihin. Arviolta noin 10 % kaikista spontaaneista aivojensisäisistä vuodoista johtuu amyloidiangiopatiasta. Tautiin saattaa liittyä myös kohtauksellista neurologista oireilua ja nopeasti etenevää muistisairautta.

## Lähteet
O-Tolidiini

**o-Tolidiini** (C14H16N2) on aromaattisiin amiineihin kuuluva orgaaninen yhdiste. Yhdistettä käytetään orgaanisen kemian synteeseissä väriaineiden valmistamiseen ja analyyttisessä kemiassa reagenssina. o-Tolidiini on m-tolidiinin isomeeri.

## Ominaisuudet
Huoneenlämpötilassa o-tolidiini on valkoista kiteistä ainetta ja muuttuu ilman hapen ja valon vaikutuksesta hitaasti punertavaksi. Yhdiste liukenee erittäin huonosti veteen ja paremmin orgaanisiin liuottimiin kuten etanoliin ja dietyylieetteriin. Aine on heikosti emäksinen ja liukenee happoliuoksiin muodostaen suoloja. o-Tolidiini on haitallinen ihoa, silmiä ja hengitysteitä ärsyttävä aine. Eläinkokeissa sen on osoitettu olevan karsinogeeninen yhdiste.

## Valmistus ja käyttö
o-Tolidiinia syntetisoidaan o-nitrotolueenista, joka pelkistetään sinkin avulla tai elektrolyyttisesti o-hydratsotolueenijohdannaiseksi. Tämä reagoi suolahapon tai rikkihapon kanssa toisiintuen o-tolidiinin kloridi- tai sulfaattisuolaksi. o-Tolidiini voidaan vapauttaa suoloistaan emäskäsittelyn avulla.

o-Tolidiinia käytetään erityisesti atsoväriaineiden valmistukseen. Hapettimien kanssa se muodostaa voimakkaan sinisen yhdisteen ja tämän vuoksi sitä käytetään vesien happi- tai klooripitoisuuksien määrittämiseen. Se on erittäin tarkka reagenssi myös kulta-, mangaani- ja ceriumionien pitoisuuksien määrittämiseen. Rikostutkinnassa sitä voidaan käyttää veren tunnistamiseen, koska se muodostaa veren kanssa sinisen yhdisteen. o-Tolidiinin isosyanaattia käytetään kumien ristisilloittajana ja o-tolidiinin bisdiatsoniumsuolaa käytetään biokemiallisissa tutkimuksissa ristilinkittämään proteiineja, koska se reagoi histidiini-, lysiini- ja tyrosiiniaminohappojen sivuketjujen kanssa.

## Lähteet
Tim Van Patten

**Timothy ”Tim” Van Patten** (s. 10. kesäkuuta 1959 Brooklyn, New York, Yhdysvallat) on yhdysvaltalainen televisio-ohjaaja ja -tuottaja, käsikirjoittaja ja näyttelijä. Hän on ohjannut jaksoja muun muassa HBO:n televisiosarjoihin *[[Sopranos]]* (1999–2007), *[[Sinkkuelämää]]* (1998–2004), *[[Langalla]]* (2002–2008), *[[Deadwood]]* (2004–2006), *[[Rooma (televisiosarja)|Rooma]]* (2005–2007), *[[The Pacific: Tyynenmeren taistelutoverit]]* (2010), *[[Game of Thrones]]* (2011–) ja *[[Boardwalk Empire]]* (2010–2014).

Van Patten on voittanut kaksi Primetime Emmy -palkintoa. Hän sai vuonna 2010 palkinnon parhaasta minisarjasta *[[The Pacific: Tyynenmeren taistelutoverit]]* muiden tuottajien kanssa ja vuonna 2012 hänet palkittiin parhaasta ohjauksesta draamasarjassa sarjasta *[[Boardwalk Empire]]*.

Van Pattenin velipuoli on näyttelijä Dick Van Patten.

## Lähteet

## Aiheesta muualla
*
*
Luettelo Kuwaitin maavoimien kalustosta

Tämä on **luettelo Kuwaitin maavoimien nykyisestä kalustosta**.

## Panssaroidut ajoneuvot
### Taistelupanssarivaunut

### Rynnäkköpanssarivaunut

### Muut panssariajoneuvot

## Kenttätykistö
### Telatykit

### Kranaatinheittimet

### Raketinheittimistö

## Panssarintorjunta-aseet

## Ilmatorjunta

## Lähteet
Neonväri

**Neonväri** on valoa voimakkaasti heijastava räikeä väri, joka muistuttaa kirkkaan mainosvalon väriä. Nimi on peräisin alkuaine neonin aiheuttamasta kirkkaasta sävystä. Neonvärejä on kuitenkin monia muitakin, eivätkä ne kaikki liity neon-alkuaineeseen.

Neonvärejä käytetään joskus muotivaatteiden värinä. Myös yleisenä huomiovärinä vaatteissa tai kylteissä tai muissa opasteissa.
## Katso myös

* Fluoresenssi

## Lähteet
Colleen Camp

**Colleen Celeste Camp** (s. 7. kesäkuuta 1953 San Francisco, Kalifornia) on yhdysvaltalainen näyttelijä. Hän on parhaiten tunnettu rooleistaan elokuvissa, kuten *[[Poliisiopisto 2: Eka komennus]]*, *[[Poliisiopisto 4: Korttelipoliisit]]* ja *[[Sekasotku rantahotellissa]]*. Lisäksi hän on tehnyt useita rooleja televisiosarjoissa, kuten *[[Dallas (televisiosarja)|Dallas]]*, *[[Starsky ja Hutch]]* ja *[[Murhasta tuli totta]]*. 

Camp aloitti elokuvauransa 1970-luvulla. Hän on uransa aikana esiintynyt enimmäkseen sivurooleissa. Hän oli alkuperäinen Kristin Shepard-hahmo *Dallasissa*, mutta hänet korvattiin myöhemmin toisella näyttelijällä. Camp on näytellyt elokuvissa ja televisiossa aina 2010-luvulle saakka. *Poliisiopistojen* lisäksi hänen muita tunnettuja elokuviaan ovat muun muassa *[[Panoksena kuolema]]*, jossa hän näytteli Bruce Leen hahmon tyttöystävää, *[[Wayne’s World]]*, *[[Last Action Hero]]*, *[[Die Hard – Koston enkeli]]* ja *[[Jäämyrsky]]*.

2000-luvulla Camp on esiintynyt elokuvissa kuten *[[Neljä joulua yhdessä päivässä]]*, *[[American Hustle]]* ja Knock Knock.

Camp oli naimissa tuottaja John Goldwynin kanssa vuodesta 1986 alkaen. Pari erosi vuonna 2001 ja heillä on yksi tytär.

## Aiheesta muualla

* 
*
Laulu rakkaudelle

**Laulu rakkaudelle** on joulukuussa 1987 ilmestynyt Yön single, jonka molemmat kappaleet ovat tammikuussa 1988 julkaistulta albumilta *[[Lanka palaa]]*. Singlellä on ensimmäistä kertaa mukana yhtyeeseen syksyllä liittynyt uusi kitaristi Juha Mielonen. Se nousi tammikuussa 1988 Suosikin singlelistalla sijalle 10.

*Laulu rakkaudelle* äänitettiin alun perin ilman siihen kuuluvaa Pedro Hietasen haitarisooloa, joka lisättiin tuottaja T. T. Oksalan ajatuksesta. Olli Lindholm on kertonut tehneensä kappaleen sävellyksen ja sanoituksen noin viidessätoista minuutissa ukkosmyrskyn aikana kotonaan Tampereen Armonkalliolla.  Vuonna 2013 Suvi Teräsniska teki laulusta oman versionsa albumilleen *[[Hän tanssi kanssa enkeleiden]]*.

## Muusikot
;Yö
*Olli Lindholm – laulu
*Juha Mielonen – kitara
*Jani Viitanen – kitara
*Juha Rauäng – basso, taustalaulu 
*Veikko Lehtiranta – rummut, taustalaulu
;Vierailija
*Pedro Hietanen – haitari (A1)

## Kappaleet
;A-puoli
# 
;B-puoli
# 

## Lähteet
*YÖ: Laulu rakkaudelle Finnmusic.

### Viitteet
Théo Raymond

**Théo Quentin Claude Raymond** (s. 29. syyskuuta 1991 Muret) on ranskalainen jalkapalloilija. Pelipaikaltaan hän on keskikenttäpelaaja tai hyökkääjä. Raymond edustaa kaudella 2015 Suomen Ykkösessä pelaavaa FC Jazzia.

Raymond on Toulousen kasvatti. Hän pelasi vuonna 2011 Singaporen pääsarjan S.Leaguen Étoile FC:ssä 27 ottelua, joissa hän teki kuusi maalia. Raymond siirtyi huhtikuussa 2015 Suomen Ykkösessä pelaavaan Jazziin edustettuaan sitä ennen viimeksi Ranskan 5. sarjatasolla pelaavaa Fabrèguesia.

## Lähteet
Juha Pylväs

**Juha Pekka Pylväs** (s. 24. maaliskuuta 1971) on suomalainen keskustan entinen kansanedustaja Oulun vaalipiiristä. Hänet valittiin eduskuntaan vuoden 2015 vaaleissa 5 861 äänellä ja vuoden 2019 vaaleissa 6 100 äänellä. Pylväs toimi kotikaupunkinsa Ylivieskan kaupunginvaltuuston puheenjohtajana vuosina 2009–2021. Pylväs on koulutukseltaan maatalous- ja metsätieteiden maisteri. Siviiliammatiltaan hän on maanviljelijä.

Pylväs valittiin toukokuussa 2021 yksimielisesti keskustan eduskuntaryhmän puheenjohtajaksi. 

Pylväs on kilpaillut kestävyysjuoksussa. Maastojuoksun SM-kilpailuissa hän sijoittui pitkällä matkalla parhaimmillaan seitsemänneksi vuonna 1995 ja sai joukkuekilpailussa Lahden Ahkeran joukkueessa kultaa vuonna 1997 ja pronssia vuonna 1998.

Kolumnissaan Suomen Kuvalehdessä toimittaja Tuomo Lappalainen ihmettelee, kenen pitäisi herätä, ja siteeraa Pylvään Koillissanomiin kirjoittamaa kolumnia, jossa Pylväs sanoo:

## Lähteet

## Aiheesta muualla
*
Masaaki Hatsumi

**Masaaki Hatsumi** on Bujinkan Budo Taijutsu Sotataitolajin perustaja. 

Hän asuu ja opettaa Japanissa Nodan kaupungissa Chiban prefektuurissa .

## Lähteet

## Aiheesta muualla
* Bujinkan Hombu Dojon yhteystiedot http://www.bujinkan.com/index.htm
Nick McCrory

**Nicholas Montgomery ”Nick” McCrory** (s. 9. elokuuta 1991 Durham, Pohjois-Carolina) on yhdysvaltalainen uransa jo päättänyt uimahyppääjä ja olympiamitalisti. McCrory on 178 senttimetriä pitkä ja painaa 74 kilogrammaa.

## Ura
McCrory saavutti olympiapronssia yhdessä David Boudian kanssa 10 metrin kerroshyppyjen parikilpailusta vuoden 2012 kesäolympialaisista Lontoosta. MM-kilpailuihin McCrory on osallistunut kahdesti,  vuosina 2009 ja 2011. McCrory lopetti uransa alkuvuodesta 2015 vedoten loukkaantumisiin. 

McCroryn eno Gordon Downie on olympiapronssimitalisti uinnista vuodelta 1976. McCroryn pikkuveli Lucas taas kilpailee uimahypyissä paralympiatasolla.

## Lähteet
Martti Talja

**Martti Talja** (s. 29. heinäkuuta 1951 Lahti) on Karjalan Liiton puheenjohtaja 2023-26.

Talja on suomalainen lääkäri ja vuosina 2015-2019 kansanedustajana toiminut poliitikko.

Talja on urologian erikoislääkäri ja kirurgi. Hän on toiminut Päijät-Hämeen keskussairaalan johtajana, ja hänelle on myönnetty professorin arvonimi.

Talja valittiin eduskuntaan vuoden 2015 vaaleissa ja hän toimi keskustan kansanedustajana Hämeen vaalipiiristä vuosina 2015–2019.  Eduskuntavaaleissa 2019 Talja oli ehdolla mutta ei tullut valituksi eduskuntaan.

## Julkaisut
* 
* 

## Lähteet

## Aiheesta muualla
* 
* http://www.marttitalja.fi/
Joss Christensen

**Joss Christensen** (s. 20. joulukuuta 1991 Salt Lake City, Utah) on yhdysvaltalainen freestylehiihdon olympiavoittaja. 185 senttimetriä pitkä ja 79 kilogrammaa painava Christensen kilpailee pääosin slopestylessä. 

## Ura
Christensen saavutti olympiakultaa slopestylestä vuoden 2014 talviolympialaisista Sotšista. Vuoden 2015 X Gameseista Aspenista Christensen saavutti hopeaa niin ikään slopestylestä.

Freestylehiihdon maailmancupissa Christensen debytoi maaliskuussa 2011 La Plagnen lumikourukilpailussa. Hän saavutti avausvoittonsa helmikuussa 2015 Park Cityn slopestylekilpailusta. Hän sijoittui slopestylen maailmancupin pisteissä toiseksi kaudella 2014–2015.

## Lähteet
David Wise (freestylehiihtäjä)

**David Wise** (s. 30. kesäkuuta 1990 Reno, Nevada) on yhdysvaltalainen freestylehiihdon olympiavoittaja ja maailmanmestari. 183 senttimetriä pitkä ja 84 kilogrammaa painava Wise kilpailee lumikourussa.

Urheilu-uransa jälkeen Wise on työskennellyt nuorisotyöntekijänä. *Newsmax* nimesi Wisen 100 vaikuttavimman evankelisen joukkoon Yhdysvalloissa vuonna 2017.

## Ura
Wise saavutti lumikourun olympiakultaa vuoden 2014 talviolympialaisista Sotšista ja Pyeongchangista 2018. Olympiahopeaa hän saavutti Pekingissä 2022. Hän on ollut mukana kahdeksissa MM-kilpailuissa, joista hänellä on lumikourun kulta vuodelta 2013 Vossista. Hän sijoittui MM-kilpailuissa neljänneksi 2009, 2011 ja 2017, seitsemänneksi 2019, yhdeksänneksi 2023, kymmenenneksi 2021 ja 11:nneksi 2025. X&nbsp;Gameseista Wise on saavuttanut viisi SuperPipen kultaa, vuosilta 2012, 2013, 2014, 2018 ja 2023, hopeaa vuosilta 2013 ja 2019 sekä pronssia vuodelta 2022.

Freestylehiihdon maailmancupissa Wise debytoi tammikuussa 2009 Park Cityn lumikourukilpailussa. Hän voitti lumikourun maailmancupin kausilla 2011–2012 ja 2014–2015, sijoittui toiseksi kaudella 2017–2018 sekä kolmanneksi kausilla 2010–2011, 2012–2013 ja 2018–2019. Hän on saavuttanut maailmancupissa seitsemän osakilpailuvoittoa ja ollut palkintokorokkeella yhteensä 19 kertaa.

## Lähteet
David Wise

**David Wise** on muun muassa seuraavien henkilöiden nimi:

*David Wise (1955–2020), yhdysvaltalainen televisiokäsikirjoittaja
*David Wise (s. 1990), yhdysvaltalainen freestylehiihtäjä
Mislav Blagus

**Mislav Blagus** (s. 10. kesäkuuta 1991 Zagreb, Kroatian tasavalta, Jugoslavian sosialistinen liittotasavalta) on kroatialainen jääkiekkoilija, joka pelaa Slovenian pääsarjaa kroatialaisjoukkue KHL Zagrebissa. Hän on pelipaikaltaan keskushyökkääjä.

## Ura
### Seuraura
Blagus on KHL Zagrebin kasvatti. Hän pelasi seurassa ensimmäiset miesten pelinsä vain 15-vuotiaana Kroatian pääsarjassa kaudella 2006–2007. Kaudeksi 2009–2010 Blagus siirtyi vuoden mittaisella sopimuksella pelaamaan Itävallan Erste Bank Eishockey Ligaa Medveščak Zagrebiin. Hänen ensimmäinen kautensa ammattilaisena toi 34 runkosarjaottelussa kolme syöttöpistettä. Kahtena seuraavana kautena Blagus pelasi molempina kausina EBEL:ssä 48 runkosarjaottelua ja teki niissä kolme tehopistettä. Kaudella 2012–2013 hän pelasi liigassa vain kolme ottelua ja Blagusin kausi eteni suurimmaksi osaksi Medveščakin A-nuorissa Itävallan A-junioriliigassa. Hän vahvisti jokaisen EBEL-kautensa päätteeksi myös seuran miesten kakkosjoukkuetta Kroatian pääsarjassa voittaen mestaruuden jokaisena vuonna.

Kaudeksi 2013–2014 Blagus palasi kasvattajaseuraansa KHL Zagrebiin pelaamaan kotimaansa pääsarjaa. Kaudeksi 2015–2016 seura siirtyi pelaamaan Slovenian pääsarjaa, jossa Blagus voitti KHL Zagrebin sisäisen piste- ja maalipörssin tehoilla 10+10=20. Kaudella 2016–2017 hän voitti joukkueen sisäisen piste-, maali- ja syöttöpörssin tehoilla 20+27=47, joilla Blagus jakoi Slovenian liigan pistepörssin viidennen sijan HK Celjen Aljaž Ogrizekin kanssa.

### Maajoukkueura
Blagus edusti Kroatiaa I-divisioonan MM-kilpailuissa vuonna 2010 sekä IB-divisioonan MM-kilpailuissa vuosina 2014, 2015, 2016 ja 2017. Vuoden 2016 turnauksessa hän toimi joukkueensa varakapteenina. Vuoden 2017 Blagus jakoi kolmella osumallaan Kroatian sisäisen maalipörssin voiton Borna Rendulićin kanssa.

Blagus pelasi myös II-divisioonan MM-kilpailuissa vuonna 2011 voittaen B-lohkon hopeaa sekä IIA-divisioonan MM-kilpailuissa vuosina 2012 ja 2013. Vuoden 2012 turnaus päättyi pronssiin ja vuoden 2013 turnaus hopeaan sekä sarjanousuun IB-divisioonaan. Blagus pelasi myös Sotšin olympiakisojen 2014 ja Pyeonchangin olympiakisojen 2018 karsinnoissa, joista jälkimmäisessä turnauksessa hän jakoi Kroatian sisäisen tehotilaston voiton Ivan Puzičin ja Bruno Kegalj'n kanssa lukemalla +1.

Blagus pelasi myös alle 20-vuotiaiden I-divisioonan MM-kilpailuissa vuosina 2010 ja 2011. Hän jakoi vuoden 2011 turnauksen B-lohkon syöttöpörssin voiton Tanskan Markus Lauridsenin kanssa kuudella syötöllään. Blagus pelasi myös II-divisioonan MM-kilpailuissa vuosina 2008 ja 2009. Vuoden 2008 turnaus päättyi lohkopronssiin. Hän pelasi myös alle 18-vuotiaiden II-divisioonan MM-kilpailuissa vuosina 2006, 2007, 2008 ja 2009 voittaen kahdesta lohkopronssia vuosina 2007 ja 2008 sekä lohkokultaa vuonna 2009.

## Muuta
Blagusin isoveli Sinisa on entinen jääkiekkomaalivahti.

## Tilastot

## Lähteet
*
*

### Viitteet
Toshitsugu Takamatsu

**Toshitsugu Takamatsu** (10. maaliskuuta 1889 – 2. huhtikuuta 1972) oli japanilainen kamppailutaitojen opettaja. Hänen tunnetuin oppilaansa on Bujinkan budō taijutsun perustaja Masaaki Hatsumi.
Srikanth Kidambi

**Srikanth Nammalwar Kidambi** (s. 7. helmikuuta 1993 Ravulapalem, Andhra Pradesh) on intialainen sulkapalloilija. 176 senttimetriä pitkä ja 65 kilogrammaa painava Kidambi on oikeakätinen. Hän on huhtikuussa 2015 maailmanrankingin neljäntenä.

## Ura
Kidambi on saavuttanut nuorten Kansainyhteisön kisoista hopeaa ja pronssia vuodelta 2011 sekanelinpelistä ja nelinpelistä. Hän oli mukana myös vuoden 2014 Kansainyhteisön kisoissa Glasgow'ssa, jossa hän selviytyi puolivälieriin. Kidambi on saavuttanut urallaan neljä turnausvoittoa, vuoden 2013 Thailand Openin, vuoden 2014 China Openin sekä vuoden 2015 Swiss Openin ja India Openin. 

## Lähteet
Pyhän Kolminaisuuden luostari (Metéora)

**Pyhän Kolminaisuuden luostari** () on ortodoksinen luostari Metéoran luostarialueella Kreikassa. Luostari on omistettu Pyhälle kolminaisuudelle.

Pyhän Kolminaisuuden luostari on perustettu erään tiedon mukaan jo vuonna 1362. Toisen tiedon mukaan se olisi rakennettu 1400-luvulla. Perustajaksi mainitaan munkki nimeltä Dometios. Luostarin pääkirkko (*[[katholikon]]*) on rakennettu vuonna 1475–1476 ja sen maalaukset ovat vuodelta 1741. Kirkko on malliltaan risti neliössä.

Luostari sijaitsee Metéoran alueen eteläosassa lähellä Pyhän Stefanoksen luostaria. Luostari on edelleen Metéoran luostareista vaikeapääsyisimpiä. Luostariin pääsy vaati ensin laskeutumista alas kalliopylvään juurelle ja sitten 145 askelman nousua ylös luostarille. Luostarin sisäänkäynnin luona on Johannes Kastajalle omistettu kappeli. Luostarin kokoelmiin kuului aiemmin 124 käsikirjoitusta. Ne ovat vuodesta 1953 Pyhän Stefanoksen luostarissa.

Luostari oli yksi tapahtumapaikoista James Bond -elokuvassa *[[Erittäin salainen]]*.

## Lähteet

## Aiheesta muualla